CELEX: C2007/297/92
Language: el
Date: 2007-12-08 00:00:00
Title: Υπόθεση T-390/07 P: Αίτηση αναιρέσεως που άσκησε στις 11 Οκτωβρίου 2007 ο Michael Alexander Speiser κατά της διατάξεως που εξέδωσε το Δικαστήριο Δημόσιας Διοίκησης στις 10 Σεπτεμβρίου 2007 στην υπόθεση F-146/00, Speiser κατά Κοινοβουλίου

8.12.2007   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 297/45
            
         Αίτηση αναιρέσεως που άσκησε στις 11 Οκτωβρίου 2007 ο Michael Alexander Speiser κατά της διατάξεως που εξέδωσε το Δικαστήριο Δημόσιας Διοίκησης στις 10 Σεπτεμβρίου 2007 στην υπόθεση F-146/00, Speiser κατά Κοινοβουλίου
   (Υπόθεση T-390/07 P)
   (2007/C 297/92)
   Γλώσσα διαδικασίας: η γερμανική
   Διάδικοι
   
      Αναιρεσείων: Michael Alexander Speiser (Ixelles, Βέλγιο) (εκπρόσωπος: F. Theumer, δικηγόρος)
   
      Αντίδικος κατ' αναίρεση: Ευρωπαϊκό Κοινοβούλιο
   Αιτήματα του αναιρεσείοντος
   Ο αναιρεσείων ζητεί από το Δικαστήριο Δημόσιας Διοίκησης
   
               —
            
            
               να ακυρώσει τα σημεία 1 και 2 του διατακτικού της διατάξεως του Δικαστηρίου Δημόσιας Διοίκησης·
            
         
               —
            
            
               να ακυρώσει το σημείο 3 του διατακτικού της διατάξεως του Δικαστηρίου Δημόσιας Διοίκησης μόνον καθόσον δεν καταδικάζεται το καθού στο σύνολο των δικαστικών εξόδων.
            
         Λόγοι αναιρέσεως και κύρια επιχειρήματα
   Η αίτηση αναιρέσεως στρέφεται κατά της διατάξεως του Δικαστηρίου Δημόσιας Διοίκησης της 10ης Οκτωβρίου 2007 στην υπόθεση F-146/06, Speiser κατά Κοινοβουλίου, με την οποία απορρίφθηκε ως προφανώς απαράδεκτη η προσφυγή του νυν αναιρεσείοντος.
   Ο αναιρεσείων, προς στήριξη της αιτήσεώς του αναιρέσεως, προβάλλει πρωτίστως ότι αποδεικτικά στοιχεία που προσκόμισαν αμφότεροι οι διάδικοι και τα οποία είναι κρίσιμα για την εκδίκαση της υποθέσεως εν μέρει δεν εξετάστηκαν και εν μέρει εξετάστηκαν μόνον κατά τρόπο αντιφατικό και/ή ανεπαρκή από νομικής απόψεως. Επιπλέον, ο αναιρεσείων προσάπτει στο Δικαστήριο Δημόσιας Διοίκησης ότι δεν εφάρμοσε στο σύνολο της αποφάσεώς του την αρχή της καλής πίστεως, καθώς και την αρχή της χρηστής διοικήσεως. Τέλος, ο αναιρεσείων προσάπτει στο Δικαστήριο Δημόσιας Διοίκησης ότι με την αναιρεσιβαλλόμενη διάταξη παρεξέκλινε από τη νομολογία του, όπως την είχε διατυπώσει στην απόφαση της 28ής Ιουνίου 2006 επί της υποθέσεως F-101/05, Grünheid κατά Επιτροπής.